CELEX: 62016TN0101
Language: fi
Date: 2016-03-08 00:00:00
Title: Asia T-101/16: Kanne 8.3.2016 – Klausner Holz Niedersachsen v. komissio

25.4.2016   
            
            
               FI
            
            
               Euroopan unionin virallinen lehti
            
            
               C 145/35
            
         Kanne 8.3.2016 – Klausner Holz Niedersachsen v. komissio
   (Asia T-101/16)
   (2016/C 145/43)
   Oikeudenkäyntikieli: saksa
   
      Asianosaiset
   
   
      Kantaja: Klausner Holz Niedersachsen GmbH (Saalburg-Ebersdorf, Saksa) (edustajat: asianajajat D. Reich, C. Hipp ja T. Ilgner)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että vastaaja on rikkonut SEUT 108 artiklaa, luettuna yhdessä Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä annetun neuvoston asetuksen (EU) 2015/1589 15 artiklan 1 kohdan kanssa, koska se ei ole tehnyt 13.11.2015 päivätyn kantajan kirjeen seurauksena mainitussa määräyksessä ja mainitussa säännöksessä tarkoitettua päätöstä alustavien tutkintamenettelyjen SA.37113 ja SA.375009 päättämisestä edellä mainitun asetuksen 4 artiklan nojalla
            
         
               —
            
            
               velvoittamaan vastaajan korvaamaan oikeudenkäyntikulut siinäkin tapauksessa, että lausunnon antaminen kanteesta raukeaa sen takia, että Euroopan komissio toteuttaa toimenpiteen oikeudenkäynnin aikana.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka perustuu siihen, että komissio ei ole tehnyt kohtuullisessa ajassa mitään alustavan tutkintamenettelyn päättämistä koskevaa päätöstä asetuksen (EU) 2015/1589 (1) 4 artiklan 2–4 kohdan nojalla, vaikka sitä on kehotettu SEUT 265 artiklan toisen kohdan mukaisesti tekemään ratkaisu.
   
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL L 248, s. 9).